ডিজিটেল ডেস্কঃ ৰাজস্থান আৰু পঞ্জাৱত লোকসভা নিৰ্বাচনত শাসকীয় বিজেপি দলে কংগ্ৰেছৰ হাতত ধৰাশয়ী হোৱাৰ পিছত এবাৰ যোগী আদিত্য নাথৰ ৰাজ্য উত্তৰ প্ৰদেশৰ দুটাকৈ লোকসভা নিৰ্বাচনত উপ-নিৰ্বাচন অনুষ্ঠিত হ'ব৷ ইতিমধ্যে উপ-নিৰ্বাচনৰ বাবে সাজু হৈছে বিজেপি, কংগ্ৰেছ আৰু এছ পি৷ ইয়াৰ মাজতে শনিবাৰে সংবাদ মেল যোগে সমাজবাদী পাৰ্টিৰ অধ্যক্ষ অখিলেশ যাদৱে বিজেপিৰ বিৰুদ্ধে নিৰ্বাচনত দিয়া প্ৰতিশ্ৰুতি পূৰণ নকৰাৰ অভিযোগ উত্থাপন কৰে৷ বিজেপিয়ে নিৰ্বাচনত দিয়া সকলোবোৰ প্ৰতিশ্ৰুতি পাহৰি যোৱা বুলি কয়৷ বিজেপিয়ে প্ৰতিশ্ৰুতি পালন নকৰাৰ বাবে সাধাৰণ ৰাইজৰ দলটোৰ প্ৰতি মোহভংগ হৈছে৷ যাৰ বাবে বিজেপিয়ে ভুৱা প্ৰতিশ্ৰুতিৰ উত্তৰ আগন্তুক উপ-নিৰ্বাচনত ৰাইজৰ পৰা লাভ কৰিব বুলিও কয়।
এইবাৰ যোগীৰ ৰাজ্যত উপ-নিৰ্বাচন, বিজেপিৰ প্ৰতি মোহ ভংগ হৈছে ৰাইজৰঃঅখিলেশ